Document ID: 31986D0027

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 27ης Ιανουαρίου 1986
σχετικά με την έγκριση συμπληρωματικών ενισχύσεων του Ηνωμένου Βασιλείου στη βιομηχανία λιθανθράκων κατά το οικονομικό έτος 1984/85
(Το κείμενο στην αγγλική γλώσσα είναι το μόνο αυθεντικό)
(86/27/ΕΚΑΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
την απόφαση αριθ. 528/76/ΕΚΑΧ της Επιτροπής της 25ης Φεβρουαρίου 1976 σχετικά με το κοινοτικό καθεστώς επεμβάσεων των κρατών μελών στη βιομηχανία λιθανθράκων (1),
τη γνώμη του Συμβουλίου,
Εκτιμώντας:
Ι
ότι η Επιτροπή εξέδωσε στις 24 Ιουλίου 1985 την απόφαση 85/419/ΕΚΑΧ (2)· ότι με αυτή την απόφαση εγκρίθηκαν οι ενισχύσεις που πρόβλεψε η κυβέρνηση του Ηνωμένου Βασιλείου για το οικονομικό έτος 1984/85 υπέρ της βιομηχανίας λιθάνθρακα, όπως αυτές εμφαίνονται και εξετάζονται στο «Υπόμνημα σχετικά με τα χρηματοοικονομικά μέτρα που έλαβαν τα κράτη μέλη υπέρ της βιομηχανίας λιθάνθρακα κατά το 1984 και σχετικά με τα συμπληρωματικά χρηματοοικονομικά μέτρα που έλαβαν τα κράτη μέλη υπέρ αυτής της βιομηχανίας κατά το 1983 »·
ότι, όπως αναφέρεται στο εν λόγω υπόμνημα, η κυβέρνηση του Ηνωμένου Βασιλείου ανακοίνωσε ενισχύσεις υπέρ της βιομηχανίας λιθάνθρακα, ύψους 513 200 000 λιρών στερλινών, στο πλαίσιο της απόφασης αριθ. 528/76/EKAX·
ότι, με επιστολές της 21ης Ιουνίου και 31ης Ιουλίου 1985, η κυβέρνηση του Ηνωμένου Βασιλείου πρότεινε την τροποποίηση, και συγκεκριμένα την αύξηση των αρχικά προβλεπόμενων ως εξής:
(σε εκατομμύρια £)
1.2.3.4 // // // // // // Αρχικό
ποσό // Συμπληρωμα-
τικό
ποσό // Νέο ποσό // // // // // Κάλυψη των ζημιών εκμετάλλευσης των ανθρακωρυχείων // 513,2 // 1 711,8 // 2 225,0 // Ανά τόνο παραγωγής // 10,37 // // 44,95 // // // //
ότι, όσον αφορά το συνολικό ποσό ενίσχυσης υπέρ της τρέχουσας βρετανικής παραγωγής λιθάνθρακα, αυτό, μετά την αύξηση για το έτος 1984/85, ανέρχεται σε 1 711 800 000 λίρες στερλίνες· ότι η αύξηση των βρετανικών ενισχύσεων για την κάλυψη των ζημιών εκμετάλλευσης των ανθρακωρυχείων κατέστη αναγκαία, γιατί οι εν λόγω ζημίες κατά το έτος 1984/85 αυξήθηκαν πολύ λόγω της απρόβλεπτης απεργίας· ότι, σύμφωνα με τα στοιχεία της Επιτροπής για την πραγματική κατάσταση του κόστους και της παραγωγής κατά το 1984, προκύπτει ότι οι ανά τόνο ζημίες αυξήθηκαν κατά πολύ περισσότερο από τις προβλέψεις· ότι η αύξηση των ενισχύσεων καλύπτει πλήρως τις ζημίες που υπέστησαν οι επιχειρήσεις κατά το 1984· ότι, συνεπώς, το μέτρο είναι σύμφωνο με τις διατάξεις του άρθρου 12 παράγραφος 1 πρώτο εδάφιο της απόφασης·
ΙΙ
ότι, όσον αφορά το συμβιβάσιμο των βρετανικών ενισχύσεων στην τρέχουσα παραγωγή (3 783 100 000 ECU = 76,43 ECU ανά τόνο) με την καλή λειτουργία της κοινής αγοράς, πρέπει να ληφθούν υπόψη τα ακόλουθα:
- δεν παρατηρήθηκαν εμπόδια στις συναλλαγές άνθρακα μεταξύ του Ηνωμένου Βασιλείου και των υπολοίπων κρατών μελών,
- οι βιομηχανικοί καταναλωτές οπτάνθρακα και άνθρακα ατμοπαραγωγής δεν έλαβαν έμμεσες ενισχύσεις μέσω της τεχνητής μείωσης των τιμών για τον βρετανικό άνθρακα·
ότι πρέπει, ως εκ τούτου, να γίνει αποδεκτό ότι οι συμπληρωματικές ενισχύσεις που προβλέπονται για το έτος 1984/85 υπέρ της τρέχουσας παραγωγής της βρετανικής βιομηχανίας λιθάνθρακα είναι σύμφωνες με την καλή λειτουργία της κοινής αγοράς·
ΙΙΙ
ότι, σύμφωνα με το άρθρο 14 παράγραφος 1 της απόφασης, η Επιτροπή οφείλει να διαπιστώσει ότι οι εγκρινόμενες ενισχύσεις ανταποκρίνονται αποκλειστικά στους σκοπούς που αναφέρονται στο άρθρα 7 έως 12 της απόφασης· ότι, για το λόγο αυτό, πρέπει να ενημερώνεται, ιδίως όσον αφορά το ύψος και την κατανομή των πληρωμών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Για το οικονομικό έτος 1984/85 εγκρίνεται η χορήγηση εκ μέρους του Ηνωμένου Βασιλείου συμπληρωματικής ενίσχυσης στη βρετανική βιομηχανία λιθάνθρακα, συνολικού ύψους 1 711 800 000 λιρών στερλινών.
Άρθρο 2
Η κυβέρνηση του Ηνωμένου Βασιλείου οφείλει να κοινοποιήσει στην Επιτροπή μέχρι τις 31 Μαρτίου 1986 λεπτομέρειες σχετικά με τις ενισχύσεις που χορηγήθηκαν σύμφωνα με την παρούσα απόφαση, ιδιαίτερα όσον αφορά το ύψος και την κατανομή των πραγματοποιηθεισών πληρωμών.
Άρθρο 3
Η παρούσα απόφαση απευθύνεται στο Ηνωμένο Βασίλειο.
Βρυξέλλες, 27 Ιανουαρίου 1986.

Labels: 18
19